ET Euroopa Liidu Teataja L 384/1

NÕUKOGU MÄÄRUS (EÜ) nr 2222/2004,

19. november 2004,

teatavate Ukrainast pärinevate terastoodete impordi haldamise kohta

(EMPs kohaldatav tekst)

EUROOPA LIIDU NÕUKOGU,

võttes arvesse Euroopa Ühenduse asutamislepingut,eriti selle artiklit 133,

võttes arvesse komisjoni ettepanekut,

ning arvestades järgmist:

(1) Partnerlus-ja koostööleping, millega sõlmitakse partnerlus ühelt poolt Euroopa Ühenduste ja nende liikmesriikide ning teiselt poolt Ukraina vahel (1) jõustus 1. märtsil 1998.

(2) Partnerlus- ja koostöölepingu artikli 22 lõige 1 sätestab teatavate terasetoodete kaubanduse reguleerimise partnerlus-ja koostöölepingu 3. jaotises, välja arvatud artikkel 14, ja eraldi lepingus.

(3) Selline teatavate terastoodete kaubandust käsitlev leping sõlmiti Euroopa Ühenduse ja Ukraina valitsuse vahel 22. november 2004 (2).

(4) Kõnealuse lepingu haldamiseks ühenduses on vajalik rakendada meetmeid, võttes arvesse eelmistest lepingutest saadud kogemusi;

(5) On vajalik tagada kõnealuste toodete päritolu kontrollimine ja sel eesmärgil halduskoostöö vastavad meetodid.

(6) Lepingu tõhusamaks kohaldamiseks on vajalik kehtestada ühenduse impordilitsentsi nõue kõnealuste toodete lubamiseks vabasse ringlusse ühenduses ja luua selliste impordilitsentside andmise haldamise süsteem.

(7) Toodete suhtes, mis on paigutatud vabatsooni või mida imporditakse tolliladustamise, ajutise impordi või seestöötlemise korra (peatamssüsteemi alusel)ei tuleks ühenduse koguselisi piirnorme kohaldada.

(8) Koguseliste piirnormide järgimise tagamiseks tuleb kehtestada menetluskord, millele vastavalt liikmesriikide pädevad asutused ei väljasta impordilitsentse enne, kui komisjon on kinnitanud, et vastavad kogused jäävad piirnormi piiresse.

(9) Kõnealune leping näeb ette Ukraina ja ühenduse vahelise koostöösüsteemi loomist, eesmärgiga takistada lepingust kõrvalehoidmist kas ümberlaadimise või ümbesuunamise kaudu või muul moel. Luuakse konsultatsioonikord, mille alusel saab lepingust kõrvalehoidmise ilmnemise korral jõuda koguseliste piirnormide samaväärse korrigeerimise osas asjaomase riigiga kokkuleppele. Samuti nõustus Ukraina võtma tarvitusele vajalikke meetmeid korrektsioonide kiire rakendamise tagamiseks. Kui tarnijariigiga ei jõuta ettenähtud tähtaja jooksul kokluleppele, võib ühendus lepingust kõrvalehoidmise kohta ilmsete tõendite olemasolul rakendada samaväärset korrigeerimist.

(10) Alates 1. jaanuarist 2004. on käesoleva määrusega reguleeritud toodete impordil nõutav litsents vastavalt nõukogu 15. detsembri 2003.a otsusele 2003/893/EÜ teatavate terastoodete kaubanduse kohta Euroopa Ühenduse ja Ukraina vahel (3). Kõnealune leping näeb ette nende koguste mahaarvestamise käesoleva määrusega 2004. aastaks kehtestatud piirnormidest.

(11) Käesoleva määrusega rakendatav leping jõustub Euroopa Liidu Teatajas avaldamisel päeval. Seetõttu peab käesolev määrus jõustuma samal päeval,

ON VASTU VÕTNUD KÄESOLEVA MÄÄRUSE:

I PEATÜKK

ÜLDSÄTTED

Artikkel 1

Reguleerimisala

1. Käesolevat määrust kohaldatakse I lisas loetletud Ukrainast pärinevate terastoodete impordi suhtes.

2. Terastooted klassifitseeritakse tooterühmadesse vastavalt I lisale.

3. I lisas loetletud toodete klassifitseerimine põhineb nõukogu määrusega (EMÜ) nr 2658/87 (4) kehtestatud koondnomenklatuuril (CN). Käesoleva lõike kohaldamise kord on sätestatud II. peatüki 1. jaos.

4. Lõikes 1 nimetatud toodete päritolu määratakse kindlaks ühenduses kehtivate õigusnormide kohaselt.

5. Lõikes 1 nimetatud toodete päritolu kontrollimise kord on sätestatud II ja III peatükis.

Artikkel 2

Koguselised piirnormid

1. I lisas nimetatud Ukrainast pärinevate terastoodete impordile ühendusse kehtivad V lisas sätestatud aastased koguselised piirnormid. I lisas loetletud Ukrainast pärinevate toodete lubamisel vabasse ringlusse ühenduses on vaja esitada liikmesriigi pädevate ametiasutuse poolt artikli 4 sätete alusel välja antud impordiluba.

Lubatud impordikogused tuleb maha arvestada selle aasta koguselistest piirnormidest, millal tooted ekspordiriigist lähetati.

2. Selle tagamiseks, et impordiloa saanud kogused ei ületaks ühelgi ajahetkel tooterühmade üldisi koguselisi piirnorme, annavad pädevad asutused importija või importijate poolt nimetatud asutustele esitatud taotluse põhjal impordiloa ainult siis, kui komisjon on kinnitanud, et terastoodete vastava tooterühma koguselised piirnormid tarnijariigi osas ei ole ületatud.

3. Alates 1. jaanuarist 2004. a toimuval toodete impordil, mille litsents taotleti vastavalt nõukogu otsusele 2003/893/EÜ, arvestatakse kogused maha V lisas 2004. aastaks määratud vastavatest piirnormidest.

4. Käesoleva määruse kohaldamisel ja selle kohaldamise kuupäevast alates käsitletakse toodete lähetamise kuupäevana nende eksportivale transpordivahendile laadimise kuupäeva.

Artikkel 3

Peatamismenetlus

1. V lisas viidatud koguselisi piirnorme ei kohaldata toodete suhtes, mis on paigutatud vabatsooni või vabalattu või mida on imporditakse tolliladustamise, ajutise impordi või on seestöötlemise korra (peatamissüstemi) alusel.

2. Kui lõikes 1 viidatud tooted on seejärel lubatud vabasse ringlusse kas muutmata kujul või pärast tööd või töötlemist, kohaldub artikli 2 lõige 2 ning ringlusse lubatud tooted arvestatakse V lisas määratud vastavast koguselisest piirnormist maha.

Artikkel 4

Ühenduse koguseliste piirnormide haldamise erikord

1. Artikli 2 lõike 2 kohaldamisel teatavad liikmesriikide pädevad asutused enne impordilubade väljaandmist komisjonile nendele laekunud impordilubade taotlustes esitatud kogused, mida tõendavad neile saabunud ekspordilitsentside originaalid. Komisjon omakorda kinnitab, et taotletud kogust/koguseid võib importida liikmesriikide teadete saabumise järjekorras (põhimõttel “kes ees, see mees”).

2. Komisjonile saadetud teadetes olevad taotlused kehtivad juhul, kui nendes on igal üksikjuhtumil selgelt märgitud ekspordiriik, asjaomane tooterühm, imporditavad kogused, ekspordilitsentsi number, kvoodiaasta ja liikmesriik, kus tooted kavatsetakse vabasse ringlusse lasta.

3. Võimaluse korral kinnitab komisjon pädevale ametiasutusele iga tooterühma osas, taotlustes esitatud koguse täies ulatuses. Juhul kui esitatud taotlused ületavad piirnorme, võtab komisjon selgituse saamiseks ja kiire lahenduse leidmiseks Ukraina pädevate asutustega viivitamata ühendust.

4. Pädevad asutused teavitavad viivitamata komisjoni, kui neile on teatatud mõnest impordiloa kehtivusaja jooksul kasutamata jäetud kogusest. Sellised kasutamata kogused liidetakse automaatselt ühenduse kasutamata koguselistele piirnormidele tooterühmadele kaupa.

5. Lõigetes 1 kuni 4 viidatud teated edastatakse elektrooniliselt selleks rajatud arvutivõrgu kaudu, välja arvatud juhul, kui olulistel tehnilistel põhjustel on ajutiselt vaja kasutada muid sidevahendeid.

6. Impordiload või samaväärsed dokumendid antakse välja vastavalt II peatükile.

7. Liikmesriikide pädevad asutused teatavad komisjonile kõikidest juba väljaantud impordilubade või samaväärsete dokumentide tühistamistest juhtudel, kui Ukraina pädevad asutused on vastavad ekspordilitsentsi tagasi võtnud või tühistanud. Kui Ukraina pädevad asutused on komisjonile või liikmesriigi pädevale asutusele ekspordilitsentsi tagasivõtmisest või tühistamisest teatanud pärast vastavate toodete importi ühendusse, arvestatakse kõnealused kogused maha selle aasta koguselistest piirnormidest, mille jooksul tooted lähetati.

Artikkel 5

Statistika

1. Liikmesriigid teatavad komisjonile kord kuus iga kuu lõpust alates ühe kuu jooksul I lisas loetletud terastoodete kohta kõnealuses kuus vabasse ringlusse lastud üldkogused, esitades koondnomenklatuuri koodi, selle rubriigid ja vajaduse korral allrubriigid. Imporditud tooted liigitatakse kehtivate statistiliste menetluste kohaselt.

2. Käesoleva määrusega reguleeritud toodete turutrendide jälgimise võimaldamiseks teatavad liikmesriigid kord aastas enne 31. märtsi komisjonile eelmise aasta impordi statistilised andmed.

Artikkel 6

Kõrvalehoidmine

1. Kui pärast 3. peatükis sätestatud korras teostatud järelepärimisi tõendab komisjoni valduses olev teave, et I lisas nimetatud ja Ukrainast pärinevad tooted on imporditud ühendusse artiklis 2 viidatud koguselistest piirnormidest kas ümberlaadimise, ümbersuunamise teel või muul moel kõrvalehoidudes ja komisjoni arvates on vaja teostada vastav korrigeerimine, taotleb komisjon vastavate koguseliste piirnormide samaväärse korrigeerimise osas kokkuleppe saavutamiseks konsultatsioonide algatamist.

2. Lõikes 1 viidatud konsultatsiooni tulemusi oodates ja kõrvalehoidmise kohta ilmsete tõendite olemasolul võib komisjon taotleda Ukrainalt vajalike ettevaatusabinõude tarvitusele võtmist, eesmärgiga tagada, et sellise konsultatsiooni käigus kokkulepitava koguseliste piirnormide korrigeerimise saaks täide viia konsultatsioonitaotluse esitamise aastal või sellele järgneval aastal, kui jooksva aasta koguselised piirnormid on ammendatud.

3. Kui ühendus ja Ukraina ei suuda jõuda rahuldava lahenduseni ja kui komisjonil on ilmsed tõendid kõrvalehoidmise kohta, vähendab komisjon koguselisi piirnorme Ukrainast pärinevate toodetega samaväärses mahus.

Artikkel 7

Käesolev määrus ei kitsenda mingil moel ühenduse ja Ukraina vahel sõlmitud, teatavaid terastooteid käsitleva kahepoolse kaubanduslepingu (5) sätteid, mis on lahkhelide ilmnemise korral alati ülimuslik.

II PEATÜKK

KOGUSELISTE PIIRNOMRDE HALDAMISE KORD

1. JAGU

Klassifitseerimine

Artikkel 8

Käesoleva määrusega reguleeritud terastoodete klassifitseerimine põhineb koondnomenklatuuril (CN).

Artikkel 9

Komisjoni või liikmesriigi algatusel vaatab nõukogu määrusega (EMÜ) nr 2658/87 asutatud tolliseadustiku komitee tariifi- ja statistikanomenklatuuri osakond eelnimetatud määruse alusel kiiresti läbi kõik käesoleva määrusega reguleeritud toodete koondnomenklatuuri klassifitseerimise juures tekkivad küsimused, eesmärgiga klassifitseerida nad sobivasse tooterühma.

Artikkel 10

Koondnomenklatuuri (CN) muudatuste vastuvõtmisel ühenduse pädevate asutuste poolt teavitab komisjon Ukrainat kõikidest sellistest muudatustest, mis puudutavad käesoleva määrusega reguleeritud tooteid.

Artikkel 11

Komisjon teavitab Ukraina pädevaid asutusi kõikidest ühenduses kehtiva korra kohaselt vastuvõetud ja käesoleva määrusega reguleeritud toodete klassifitseerimist puudutavatest otsustest hiljemalt ühe kuu jooksul nende vastuvõtmisest alates. Selles teatises peab olema:

a) asjaomaste toodete kirjeldus;

b) vastav tooterühm ja koondnomenklatuuri kood (CN-kood);

c) otsuse vastuvõtmise põhjused.

Artikkel 12

1. Kui ühenduses kehtiva korra alusel vastuvõetud klassifikatsiooniotsus toob kaasa muudatuse klassifitseerimiskorras või mõne käesoleva määrusega reguleeritud toote tooterühmas, annavad liikmesriikide pädevad asutused 30-päevase tähtaja komisjoni teate kuupäevast enne kui otsust hakatakse täitma.

2. Enne otsuse kohaldamise alguskuupäeva lähetatud tooted kuuluvad varasema klassifitseerimiskorra alla tingimusel, et kõnealused kaubad imporditakse 60 päeva jooksul pärast seda kuupäeva.

Artikkel 13

Kui ühenduses kehtiva korra alusel vastuvõetud artiklis 12 osutatud klassifitseerimisotsus, puudutab koguselise piirnormiga hõlmatud tooterühma, peab komisjon vajaduse korral viivitamata alustama konsultatsioone vastavalt artiklile 9, eesmärgiga saavutada kokkulepe V lisas ette nähtud vastavate koguseliste piirnormide vajaliku korrigeerimise osas.

Artikkel 14

1. Kui käesoleva määrusega reguleeritud toodete impordiks vajalikus dokumentatsioonis märgitud klassifikatsioon erineb kaupade sihtliikmesriigi pädevate asutuste otsustatud klassifikatsioonist, kehtib kõnealustele kaupadele ajutiselt impordikorraldus, mida neile käesoleva määruse sätete alusel kohaldatakse eelnimetatud pädevate asutuste otsustatud klassifikatsiooni alusel, ilma et see piiraks muude asjakohaste sätete kohaldamist.

2. Liikmesriikide pädevad asutused teavitavad komisjoni lõikes 1 nimetatud juhtudest, näidates eeelkõige ära:

a) kõnealuste toodete kogused;

b) impordidokumentides märgitud tooterühma ja pädevate asutuste määratud tooterühma;

c) ekspordilitsentsi numbri ja märgitud kategooria.

3. Liikmesriikide pädevad asutused ei anna terastoodetele, millele kehtivad V lisas määratud ühenduse koguselised piirnormid, pärast ümberklassifitseerimist uut impordiluba enne, kui komisjon on kinnitanud, et imporditavate koguste tarnimist saab vastavalt artiklis 4 sätestatud korrale võimaldada.

4. Komisjon teavitab asjaomaseid eksportivaid riike käesolevas artiklis osutatud juhtudest.

Artikkel 15

Artiklis 14 osutatud juhtudel ja samuti sarnastel, Ukraina pädevate asutuste tõstatatud juhtudel alustab komisjon vajaduse korral konsultatsioone Ukrainaga, et kokku leppida vaidlusalustele toodetele lõplikult kohaldatav klassifikatsioon.

Artikkel 16

Komisjon võib artiklis 15 osutatud juhtudel ja kokkuleppel importiva liikmesriigi või importivate liikmesriikide ja Ukraina pädevate asutustega otsustada vaidlusalustele toodetele lõplikult kohaldatava klassifikatsiooni.

Artikkel 17

Kui artiklis 14 osutatud vaidlusalust juhtumit ei saa lahendada vastavalt artiklile 15, kehtestab komisjon määruse (EMÜ) nr 2658/87 artikli 10 sätete alusel meetmed koondnomenklatuuris sisalduvate kaupade klassifikatsiooni määramiseks.

2. JAGU

Topeltkontrollisüsteem

(koguseliste piirnormide haldamiseks)

Artikkel 18

1. Ukraina pädevad asutused annavad välja ekspordilitsentsi kõikidele terastoodete saadetistele, mille suhtes kohaldatakse V lisas ettenähtud koguselisi piirnorme, nimetatud piirnormide ulatuses.

2. Importija esitab ekspordilitsentsi originaali artiklis 21 viidatud impordiloa saamiseks.

Artikkel 19

1. Koguselisi piirnorme arvestav eksporilitsents peab vastama II lisas toodud näidisele ning tõendama muuhulgas, et asjaomase kauba kogus on maha arvestatud asjaomasele tooterühmale määratud koguselisest piirnormist.

2. Iga ekspordilitsents hõlmab vaid ühte I lisas loetletud tooterühmadest.

Artikkel 20

Konkreetne ekspordikogus lahutatakse selle aasta koguselisest piirnormist, mille jooksul ekspordilitsentsis nimetatud tooted on artikli 2 lõike 4 tähenduses lähetatud.

Artikkel 21

1. Kui komisjon on artikli 4 kohaselt kinnitanud, et taotletud kogus mahub kõnealuse koguselise piirnormi sisse, annab liikmesriigi pädev asutus impordiloa välja hiljemalt viie tööpäeva jooksul alates vastava ekspordilitsentsi originaali esitamisest importija poolt. Kõnealune dokument tuleb esitada hiljemalt 31. märtsil litsentsiga hõlmatud toodete lähetamise aastale järgneval aastal. Impordilube väljastavad liikmesriikide pädevad ametiasutused, sõltumata ekspordilitsentsis nimetatud liikmesriigist, selles ulatuses, mille kohta komisjon on artikli 4 kohaselt kinnitanud, et taotletud kogus mahub kõnealuse koguselise piirnormi piiresse.

2. Impordiload kehtivad väljaandmise kuupäevast alates neli kuud. Importija nõuetekohaselt motiveeritud taotluse korral võivad liikmesriigi pädevad asutused kehtivuse tähtaega pikendada, kuid mitte üle nelja kuu.

3. Impordiload koostatakse III lisas esitatud vormi alusel ning need kehtivad kogu ühenduse tolliterritooriumil.

4. Impordiloa saamiseks esitatud deklaratsioonis või taotluses peab importija esitama:

a) eksportija täieliku nime ja aadressi;

b) importija täieliku nime ja aadressi;

c) toodete täpse kirjelduse ja CN-koodi(d);

d) kaupade päritoluriigi;

e) lähteriigi;

f) asjakohase tooterühma ja kõnealuste toodete koguse;

g) netokaalu CN rubriigi järgi;

h) kaupade CIF-väärtuse ühenduse välispiiril CN rubriigi järgi;

i) kas asjakohased tooted on teisesordilised või standardist madalama kvaliteediga;

j) vajaduse korral makse- ja tarnekuupäevad ning veokirja ja ostulepingu koopiad;

k) ekspordilitsentsi kuupäeva ja numbri;

l) halduseesmärkidel kasutatava sisekoodi;

m) kuupäeva ja importija allkirja.

5. Importijad ei ole kohustatud importima impordiloas nimetatud üldkogust ühe saadetisena.

Artikkel 22

Liikmesriikide asutuste väljaantud impordilubade kehtivus sõltub Ukraina pädevate asutuste väljaantud ja impordilubade väljaandmise aluseks olevate ekspordilitsentside kehtivusest ja ekspordilitsentsides näidatud kogustest.

Artikkel 23

Liikmesriikide pädevad asutused annavad impordiload või samaväärsed dokumendid välja artikli 2 lõike 2 kohaselt ja ühtki ühenduse importijat tema asukoha tõttu ühenduses diskrimineerimata, ilma et see piiraks muude kehtivate eeskirjadega ettenähtud tingimuste täitmist.

Artikkel 24

1. Kui komisjon leiab, et Ukraina välja antud ekspordilitsentsides nimetatud teatud tootegrupi üldkogused ületavad sel lepingu kehtivuse aastal sellele tootegrupile kehtestatud koguselist piirnormi, teavitatakse impordilubade edasise väljaandmise peatamiseks koheselt liikmesriikide pädevaid litsentseerimisasutusi. Sel juhul alustab komisjon viivitamata konsultatsioone.

2. Liikmesriigi pädevad asutused keelduvad välja andmast impordilubasid Ukrainast pärinevatele toodetele, millede kohta ei ole käesoleva peatüki sätete kohaselt väljaantud ekspordilitsentse.

3. JAGU

Üldsätted

Artikkel 25

1. Artiklis 18 viidatud ekspordilitsentsile ning II lisas viidatud päritolusertifikaadile lisaks võib olla nõutud vajalikke koopiaid, mis on vastavalt märgistatud. Need koostatakse inglise keeles.

2. Kui eespool nimetatud dokumendid täidetakse käsitsi, tuleb sissekanded teha tindiga ja trükitähtedega.

3. Ekspordilitsentside või samaväärsete dokumentide ning päritolusertifikaatide mõõdud on 210 × 297 mm. Kasutatav paber peab olema puidumassi jääkideta valge liimitatud kirjapaber, mis kaalub vähemalt 25 g/m2. Iga osa trükitakse giljoššmustriga paberile, mis toob esile kõik mehhaaniliste või keemiliste vahenditega teostatud võltsingud.

4. Ühenduse pädevad asutused aktsepteerivad käesoleva määruse sätete kohaseks importimiseks ainult originaale.

5. Igal ekspordilitsentsil või samaväärsel dokumendil ja päritolusertifikaadil peab olema trükitud või käsitsi kirjutatud ühtsustatud seerianumber, mille järgi saab seda identifitseerida.

6. See number koosneb järgmistest elementidest:

— kaks tähte ekspordimaa identifitseerimiseks järgmiselt: UA = Ukraina

— kaks tähte ettenähtud sihtliikmesriigi identifitseerimiseks järgmiselt: BE = Belgia CZ = Tšehhi Vabariik DK = Taani DE = Saksamaa EE = Eesti EL = Kreeka ES = Hispaania FR = Prantsusmaa IE = Iirimaa IT = Itaalia CY = Küpros LV = Läti LT = Leedu LU = Luksemburg HU = Ungari MT = Malta NL = Madalmaad AT = Austria PL = Poola PT = Portugal SI = Sloveenia SK = Slovakkia FI = Soome SE = Rootsi GB = Ühendkuningriik,

— ühekohaline number kvoodiaasta identifitseerimiseks, vastavalt aastaarvu viimasele numbrile, nt 4 tähendab 2004,

— kahekohaline number 01st kuni 99ni dokumendi väljaandnud eksportiva riigi asutuse identifitseerimiseks,

— viiekohaline järjekorranumber 00001st kuni 99999ni, mis on antud konkreetsele sihtliikmesriigile.

Artikkel 26

Ekspordilitsentsi ja päritolusertifikaadi võib välja anda pärast nendes nimetatud toodete lähetamist. Sellisel juhul kannavad need märget “väljaantud tagasiulatuvalt”.

Artikkel 27

Ekspordilitsentsi või päritolusertifikaadi varguse, kadumise või hävimise korral võib eksportija taotleda selle väljaandnud pädevalt asutuselt duplikaati tema valduses olevate ekspordidokumentide põhjal. Sel viisil väljaantud litsentsi või sertifikaadi duplikaadil on märge “duplikaat”.

Duplikaadile on märgitud litsentsi või sertifikaadi originaali kuupäev.

4. JAGU

Ühenduse Impordilitsents — ühtne Vorm

Artikkel 28

1. Artiklis 21 viidatud impordilubade välja andmiseks liikmesriikide pädevate asutuste poolt kasutatavad vormid peavad vastama III lisas toodud impordilitsentsi näidisele.

2. Impordilitsentsid ja nende väljavõtted vormistatakse kahes eksemplaris, kusjuures üks eksemplar, millele märgitakse sõnad “Omaniku eksemplar” ja number 1, antakse taotlejale ja teine, millele märgitakse sõnad “Väljaandva ametiasutuse eksemplar” ja number 2, jääb litsentsi väljaandnud ametiasutusele. Haldusotstarbel võib pädev asutus teha eksemplarist nr 2 täiendavaid koopiaid.

3. Vormid trükitakse valgele puidumassi jääkideta kirjutuspaberile kaaluga 55–65 g/m2. Vormi mõõdud on 210 × 297 mm; masinakirja reavahe on 4,4 mm (üks kuuendik tolli); vormi kujundust ja mõõte tuleb täpselt järgida. Eksemplari nr 1, s.o litsentsi enda mõlemal küljel on lisaks punane giljoššmustriline trükitud taust, mis toob esile kõik mehaaniliste või keemiliste vahenditega tehtud võltsingud.

4. Vormide trükkimise eest vastutavad liikmesriigid. Vorme võivad trükkida ka trükikojad, keda on selleks määranud nende asukohaliikmesriik. Viimasel juhul peab igal vormil olema viide sellisele liikmesriigi poolsele määramisele. Igale vormile märgitakse trükikoja nimi ja aadress või tähis, mis võimaldab trükikoda tuvastada.

5. Impordilitsentsidele või nende väljavõtetele märgitakse väljaandmisel väljastamisnumber, mille määravad liikmesriigi pädevad asutused. Impordilitsentsi number teatatakse komisjonile elektrooniliselt artiklis 4 ettenähtud ühtse võrgu kaudu.

6. Litsentsid ja väljavõtted koostatakse neid väljaandva liikmesriigi riigikeeles või ühes selle liikmesriigi riigikeeltest.

7. Lahtrisse 10 märgivad pädevad asutused asjakohase terastoote tooterühma.

8. Väljaandvate asutuste ja koguseid eraldavate asutuste märgid tehakse pitsatiga. Väljaandva asutuse märgi võib siiski asendada survereljeeftrüki ja perforeeritud tähtede või numbrite kombinatsiooniga, või litsentsile trükkimisega. Eraldatud koguse märkimiseks kasutavad väljaandvad asutused võltsimiskindlaid võtteid, et ei oleks võimalik lisada numbreid ega viiteid.

9. Eksemplaride nr 1 ja 2 tagaküljel on lahter, kuhu võivad koguseid märkida kas tolliasutused impordiga seotud vorminõuete täitmisel või pädevad haldusasutused väljavõtte tegemisel. Kui litsentsil või selle väljavõttel on eraldatud koguste märkimiseks jäetud liiga vähe ruumi, võivad pädevad asutused kasutada üht või enamat lisalehte, millel on samasugused lahtrid kui litsentsi või selle väljavõtte esimesel ja teisel eksemplaril. Koguseid eraldavad asutused löövad pitseri nii, et üks pool pitserist on litsentsi või selle väljavõtte peal ja teine pool lisalehel. Igale järgmisele väljaantud lisalehele lüüakse pitser samamoodi, nii et pool pitserist on sellel lehel ja pool eelmisel.

10. Liikmesriigi ametiasutuste väljaantud impordilitsentsidel ja väljavõtetel ning nende kannetel ja kinnitusmärgetel on teistes liikmesriikides samasugune õiguslik jõud kui nende liikmesriikide ametiasutuste endi väljaantud dokumentidel ja kannetel ning kinnitusmärgetel.

11. Asjaomaste liikmesriikide pädevad asutused võivad vajaduse korral nõuda litsentside või väljavõtete tõlkimist selle liikmesriigi riigikeelde või ühte selle liikmesriigi riigikeeltest.

III PEATÜKK

HALDUSKOOSTÖÖ

Artikkel 29

Komisjon teatab liikmesriikide asutustele nende Ukraina asutuste nimed ja aadressid, kes on pädevad välja andma päritolusertifikaate ja ekspordilitsentse, ning nende asutuste pitsatite jäljendid.

Artikkel 30

Topeltkontrollisüsteemi alla kuuluvate terastoodete osas teatavad liikmesriigid komisjonile iga kuu esimese kümne päeva jooksul üldkogused ühikute, päritoluriikide ja tooterühmade kaupa, millele on eelneval kuul antud impordiload.

Artikkel 31

1. Päritolusertifikaatide või ekspordilitsentside järelkontrolli tehakse pisteliselt või siis, kui ühenduse pädevatel asutustel tekib põhjendatud kahtlus, kas päritolusertifikaat või ekspordilitsents on ehtne või kas teave kõnealuste toodete tegeliku päritolu kohta on õige.

Sel juhul tagastavad ühenduse pädevad asutused päritolusertifikaadi või ekspordilitsentsi või selle koopia Ukraina pädevale valitsusasutusele, esitades vajaduse korral sisu või vormi puudutavad järelepärimise põhjendused. Kui kaubaarve on esitatud, lisatakse kaubaarve või selle koopia päritolusertifikaadile või ekspordilitsentsile või selle koopiale. Samuti edastavad pädevad asutused kõik saadud andmed, mille põhjal võib oletada, et nimetatud sertifikaadis või litsentsis esitatud andmed on ebaõiged.

2. Lõike 1 sätteid kohaldatakse ka päritoludeklaratsioonide järelkontrollimisel.

3. Lõike 1 kohaselt teostatud järelkontrolli tulemused edastatakse ühenduse pädevatele asutustele hiljemalt kolme kuu jooksul. Edastatud teabes märgitakse, kas vaidlustatud sertifikaat, litsents või deklaratsioon käsitleb tegelikult eksporditud kaupa ja kas kaup vastab käesoleva peatüki sätete kohaselt ühendusse eksportimise tingimustele. Ühenduse pädevad asutused võivad samuti nõuda kõikide nende dokumentide koopiaid, mis on vajalikud kõikide faktide, sealhulgas eelkõige kauba päritolu tõendavate faktide täielikuks kindlakstegemiseks.

4. Kui kontrolli tulemused osutavad, et päritoludeklaratsiooni on kasutatud vääriti või eeskirju jämedalt eirates, teatab asjaomane liikmesriik sellest komisjonile. Komisjon edastab teabe teistele liikmesriikidele. Ühendus võib otsustada, et kõnesolevate toodete impordil ühendusse on vajalik esitada artikli 25 lõikes 1 osutatud Ukraina päritolusertifikaat.

5. Käesolevas artiklis sätestatud pisteline kontroll ei takista kõnealuste toodete vabasse ringlusse lubamist.

Artikkel 32

1. Kui artiklis 31 viidatud kontrollimenetlus või ühenduse pädevatele asutustele kättesaadav teave osutab käesoleva peatüki sätete rikkumisele, paluvad nimetatud asutused Ukrainal teha või lasta teha asjakohased järelepärimised toimingute kohta, mis on või tunduvad olevat vastuolus käesoleva peatüki sätetega. Nende järelepärimiste tulemused edastatakse ühenduse pädevatele asutustele koos kogu muu asjakohase teabega, mis võimaldab kindlaks teha kauba tegeliku päritolu.

2. Käesoleva peatüki tingimuste kohaselt võetud meetmete rakendamiseks võivad ühenduse pädevad asutused vahetada Ukraina Vabariigi pädevate valitsusasutustega igasugust teavet, mida loetakse käesoleva peatüki sätete rikkumise vältimiseks oluliseks.

3. Kui käesoleva peatüki sätete rikkumine on tuvastatud, võib komisjon võtta vajalikke meetmeid sellise rikkumise kordumise vältimiseks.

Artikkel 33

Komisjon kooskõlastab liikmesriikide pädevate asutuste poolt käesoleva peatüki sätete alusel tarvitusele võetud meetmeid. Liikmesriikide pädevad asutused teatavad komisjonile ja muudele liikmesriikidele rakendatud meetmetest ja saadud tulemustest.

IV PEATÜKK

LÕPPSÄTTED

Artikkel 34

Kehtetuks tunnistamine

Nõukogu otsus 2003/893/EÜ tunnistatakse kehtetuks.

Artikkel 35

Jõustumine

Käesolev määrus jõustub Euroopa Liidu Teatajas avaldamise päeval.

Käesolev määrus on tervikuna siduv ja vahetult kohaldatav kõigis liikmesriikides. Brüsselis, 19. november 2004. Nõukogu nimel eesistuja J. P. H. DONNER

(1) EÜT L 49, 19.2.1998, lk 3.

(2) Vt. käesoleva Euroopa Liidu Teataja lk 23.

(3) ELT L 333, 20.12.2003, lk 84.

(4) EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 2344/2003 (ELT L 346, 31.12.2003, lk 38).

(5) Vt joonealune märge 3.

I LISA SA lehtvaltstooted SA1. (rullid) 7208100000 7208250000 7208260000 7208270000 7208360000 7208370010 7208370090 7208380010 7208380090 7208390010 7208390090 7211140010 7211190010 7219110000 7219121000 7219129000 7219131000 7219139000 7219141000 7219149000 7225200010 7225301000 7225309000 SA2. (paksud plaadid) 7208400010 7208512010 7208512091 7208512093 7208512097 7208512098 7208519110 7208519190 7208519810 7208519891 7208519899 7208522010 7208522090 7208528010 7208528090 7208530010 7211130000 7225401210 7225401220 7225404010 7225404090 7225406000 7225990010 SA3. (muud lehtvaltstooted) 7208400090 7208530090 7208540010 7208540090 7208900010 7209150000 7209161000 7209169000 7209171000 7209179000 7209181000 7209189100 7209189900 7209250000 7209261000 7209269000 7209271000 7209279000 7209281000 7209289000 7209900010 7210110010 7210122010 7210128010 7210200010 7210300010 7210410010 7210490010 7210500010 7210610010 7210690010 7210701010 7210708010 7210903010 7210904010 7210908091 7211140090 7211190090 7211232010 7211233010 7211233091 7211238010 7211238091 7211290010 7211900011 7212101000 7212109011 7212200011 7212300011 7212402010 7212402091 7212408011 7212502011 7212503011 7212504011 7212506111 7212506911 7212509015 7212509017 7212600011 7212600091 7219211000 7219219000 7219221000 7219229000 7219230000 7219240000 7219310010 7219310090 7219321000 7219329010 7219329090 7219331000 7219339010 7219339090 7219341000 7219349010 7219349090 7219351000 7219359010 7219359090 7225401290 7225409000 SB pikad tooted SB1. (talad) 7207198010 7207208010 7216311010 7216311090 7216319010 7216319090 7216321100 7216321900 7216329100 7216329900 7216331000 7216339000 SB2. (valtstraat) 7213100000 7213200000 7213911000 7213912000 7213914100 7213914900 7213917000 7213919000 7213991000 7213999000 7221001000 7221009000 7227100000 7227200000 7227901000 7227905000 7227909500 SB3. (muud pikad tooted) 7207191210 7207191291 7207191299 7207205210 7207205291 7207205299 7214200000 7214300000 7214911000 7214919000 7214991000 7214993100 7214993900 7214995000 7214997100 7214997900 7214999500 7215900010 7216100000 7216210000 7216220000 7216401000 7216409000 7216501000 7216509100 7216509900 7216990010 7218992000 7222111100 7222111900 7222118100 7222118900 7222191000 7222199000 7222309710 7222401000 7222409010 7224900295 7224903100 7224903800 7228102010 7228102090 7228201010 7228201091 7228209110 7228209190 7228302000 7228304100 7228304900 7228306100 7228306900 7228307000 7228308900 7228602010 7228608010 7228701000 7228709010 7228800010 7228800090 7301100000

II LISA EXPORT LICENCE EXPORT LICENCE CERTIFICATE OF ORIGIN CERTIFICATE OF ORIGIN

III LISA EUROOPA ÜHENDUSE IMPORDILITSENTS EUROOPA ÜHENDUSE IMPORDILITSENTS

IV LISA LISTA DE LAS AUTORIDADES NACIONALES COMPETENTES SEZNAM PŘÍSLUŠNÝCH VNITROSTÁTNÍCH ORGÁNŮ LISTE OVER KOMPETENTE NATIONALE MYNDIGHEDER LISTE DER ZUSTÄNDIGEN BEHÖRDEN DER MITGLIEDSTAATEN PÄDEVATE RIIKLIKE ASUTUSTE NIMEKIRI ΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝ LIST OF THE COMPETENT NATIONAL AUTHORITIES LISTE DES AUTORITÉS NATIONALES COMPÉTENTES ELENCO DELLE COMPETENTI AUTORITÀ NAZIONALI VALSTU KOMPETENTO IESTAŽU SARAKSTS ATSAKINGŲ NACIONALINIŲ INSTITUCIJŲ SĄRAŠAS AZ ILLETÉKES NEMZETI HATÓSÁGOK LISTÁJA LISTA TA' L-AWTORITAJIET KOMPETENTI NAZZJONALI LIJST VAN BEVOEGDE NATIONALE INSTANTIES LISTA WŁAŚCIWYCH ORGANÓW KRAJOWYCH LISTA DAS AUTORIDADES NACIONAIS COMPETENTES ZOZNAM PRÍSLUŠNÝCH ŠTÁTNYCH ORGÁNOV SEZNAM PRISTOJNIH NACIONALNIH ORGANOV LUETTELO TOIMIVALTAISISTA KANSALLISISTA VIRANOMAISISTA FÖRTECKNING ÖVER BEHÖRIGA NATIONELLA MYNDIGHETER BELGIQUE/BELGIË Service public fédéral économie, PME, Classes moyennes & énergie Administration du potentiel économique Politiques d'accès aux marchés, Services Licences Rue Général Leman 60 B-1040 Bruxelles Fax: (32-2) 230 83 22 Federale Overheidsdienst Economie, KMO, Middenstand & Energie Bestuur Economisch Potentieel Markttoegangsbeleid, Dienst Vergunningen Generaal Lemanstraat 60 B-1040 Brussel Fax: (32-2) 230 83 22 ČESKÁ REPUBLIKA Ministerstvo průmyslu a obchodu Licenční správa Na Františku 32 CZ-110 15 Praha 1 Fax: + 420-22421 21 33 EESTI Majandus- ja Kommunikatsiooniministeerium Harju 11 EE-15072 Tallinn Fax: + 372-6313 660 ΕΛΛΑΣ Υπουργείο Οικονομίας & Οικονομικών Διεύθυνση Διεθνών Οικονομικών Ροών Κορνάρου 1 GR-105 63 Αθήνα Fax : + 30210-328 60 94 ESPAÑA Ministerio de Industria, Turismo y Comercio Secretaría General de Comercio Exterior Subdirección General de Comercio Exterior de Productos Industriales Paseo de la Castellana 162 E- 28046 Madrid Fax: + 34-91-349 38 31 DANMARK Erhvervs- og Boligstyrelsen Økonomi- og Erhvervsministeriet Vejlsøvej 29 DK-8600 Silkeborg Fax: + 45-35-46 64 01 DEUTSCHLAND Bundesamt für Wirtschaft und Ausfuhrkontrolle (BAFA) Frankfurter Straße 29-35 D-65760 Eschborn 1 Fax: + 49-61-96 9 42 26 ITALIA Ministero delle Attività Produttive Direzione generale per la politica commerciale e per la gestione del regime degli scambi Viale America 341 I-00144 Roma Fax: +39-06-59 93 22 35 / 59 93 26 36 FRANCE SETICE 8, rue de la Tour-des-Dames F-75436 Paris Cedex 09 Fax: + 33-1-55 07 46 69 IRELAND Department of Enterprise, Trade and Employment Import/Export Licensing, Block C Earlsfort Centre Hatch Street IE-Dublin 2 Fax: + 353-1-631 25 62 ÖSTERREICH Bundesministerium für Wirtschaft und Arbeit Außenwirtschaftsadministration Abteilung C2/2 Stubenring 1 A-1011 Wien Fax: + 43-1-7 11 00/83 86 KYPROS Υπουργείο Εμπορίου, Βιομηχανίας και Τουρισμού Υπηρεσία Εμπορίου Μονάδα Έκδοσης Αδειών Εισαγωγής/Εξαγωγής Οδός Ανδρέα Αραούζου Αρ.6 CY-1421 Λευκωσία Φαξ: + 357-22-37 51 20 LATVIJA Latvijas Republikas Ekonomikas ministrija Brīvības iela 55 LV-1519 Rīga Faks: + 371-728 08 82 LIETUVA Lietuvos Respublikos Ūkio ministerija Prekybos departamentas Gedimino pr. 38/2 LT-01104 Vilnius Fax: + 370-5-26 23 974 POLSKA Ministerstwo Gospodarki, Pracy i Polityki Społecznej Plac Trzech Krzyży 3/5 PL-00-507 Warszawa Fax: + 48-22-693 40 21/693 40 22 PORTUGAL Ministério das Finanças Direcção-Geral das Alfândegas e dos Impostos Especiais sobre o Consumo Rua Terreiro do Trigo, Edifício da Alfândega de Lisboa PT-1140-060 Lisboa Fax: + (351) 21 88 14 261 SLOVENIJA Ministrstvo za gospodarstvo Področje ekonomskih odnosov s tujino Kotnikova 5 SI-1000 Ljubljana Fax: + 386-1-478 36 11 LUXEMBOURG Ministère des affaires étrangères Office des licences BP 113 L-2011 Luxembourg Fax: + 352-46 61 38 MAGYARORSZÁG Magyar Kereskedelmi Engedélyezési Hivatal Margit krt. 85. HU-1024 Budapest Fax: + 36-1-336 73 02 MALTA Diviżjoni għall -Kummerċ Servizzi Kummerċjali Lascaris MT-Valletta CMR02 Fax: + 356-25-69 02 99 NEDERLAND Belastingdienst/Douane centrale dienst voor in- en uitvoer Postbus 30003, Engelse Kamp 2 9700 RD Groningen Fax: (31-50) 523 23 41 SLOVENSKÁ REPUBLIKA Ministerstvo hospodárstva SR Odbor licencií Mierová 19 SK-827 15 Bratislava 212 Fax: + 421-2-43 42 39 19 SUOMI Tullihallitus PL 512 FIN-00101 Helsinki Telekopio: + 358-20-492 28 52 SVERIGE Kommerskollegium Box 6803 S-113 86 Stockholm Fax: + (46) 8-30 67 59 UNITED KINGDOM Department of Trade and Industry Import Licensing Branch Queensway House — West Precinct Billingham UK-TS23 2NF Fax: + 44-1642-36 42 69